ΠΕΡΙΛΗΨΗ
Η παρούσα διατριβή με τίτλο «Η Βιοπολιτική της Νευροδιαφορετικότητας: Κοινωνιολογική Ανάλυση των Μηχανισμών Εξουσίας, της Ηθικής και των Πρακτικών Συμπερίληψης σε Πλαίσια Ημι-αυτόνομης Διαβίωσης στην Ελλάδα» εξετάζει κριτικά τον τρόπο με τον οποίο η νευροδιαφορετικότητα διαμορφώνεται μέσα από σύγχρονες βιοπολιτικές πρακτικές, με έμφαση στις Στέγες Υποστηριζόμενης Διαβίωσης ως πεδία όπου συνυπάρχουν η φροντίδα, η επιτήρηση και η κοινωνική ένταξη. Η μελέτη διερευνά τη μετάβαση από το ιατρικό μοντέλο της αναπηρίας στο παράδειγμα της νευροδιαφορετικότητας, αναλύοντας τις έννοιες της αυτονομίας, της κανονικοποίησης και της κοινωνικής συμπερίληψης μέσα από τη θεωρητική σύνθεση της βιοπολιτικής (Foucault), της ιδρυματικής ανάλυσης (Goffman) και της Ηθικής της Μέριμνας. Με ποιοτική μεθοδολογία θεσμικής εθνογραφίας και ημι-δομημένες συνεντεύξεις σε νευροδιαφορετικά άτομα και κοινωνιολόγους, η έρευνα εστιάζει στις βιωμένες εμπειρίες και στις θεσμικές αφηγήσεις, αναδεικνύοντας τις αντιφάσεις μεταξύ λόγων συμπερίληψης και πρακτικών ελέγχου. Τα αποτελέσματα αναμένεται να φωτίσουν τις μορφές «μετασχηματισμένης ιδρυματοποίησης» που ενδέχεται να χαρακτηρίζουν τις σύγχρονες δομές, καθώς και τα ηθικά διλήμματα που προκύπτουν ανάμεσα στην προστασία και την αυτοδιάθεση. Τέλος, η διατριβή προτείνει ένα εναλλακτικό πλαίσιο κατανόησης της μέριμνας, βασισμένο στην αναγνώριση της νευροδιαφορετικότητας ως κοινωνικής ποικιλομορφίας και στην ενίσχυση ουσιαστικών μορφών συμμετοχής και αυτονομίας.
 

ABSTRACT

The present thesis entitled “The Biopolitics of Neurodiversity: A Sociological Analysis of Mechanisms of Power, Ethics and Inclusion Practices in Semi-Autonomous Living Settings in Greece” critically examines the way in which neurodiversity is shaped through contemporary biopolitical practices, with an emphasis on Supported Living Homes as fields where care, surveillance and social inclusion coexist. The study explores the transition from the medical model of disability to the paradigm of neurodiversity, analyzing the concepts of autonomy, normalization and social inclusion through the theoretical synthesis of biopolitics (Foucault), institutional analysis (Goffman) and the Ethics of Care. Using a qualitative institutional ethnography methodology and semi-structured interviews with neurodiverse individuals and sociologists, the research focuses on lived experiences and institutional narratives, highlighting the contradictions between discourses of inclusion and practices of control. The results are expected to shed light on the forms of “transformed institutionalization” that may characterize contemporary structures, as well as the ethical dilemmas that arise between protection and self-determination. Finally, the thesis proposes an alternative framework for understanding care, based on the recognition of neurodiversity as a social diversity and on the enhancement of meaningful forms of participation and autonomy.

